Concentració de suport a Paco Gas, per l’inici del judici per l’1-O
Desenes de persones han donat suport a l’alcalde de Roquetes, Francesc Gas, en el judici que ha començat al jutjat de Tortosa. Gas està acusat d’un delicte de desobediència, per haver participat en el referèndum de l’1 d’Octubre. L’alcalde de Roquetes creu que la seua sentència ja està dictada, tenint en compte el que li ha passat al conseller Bernat Solé pel seu paper com a alcalde d’Agramunt. De fet, el mateix Solé ha volgut manifestar el seu suport a Gas, que també ha rebut l’escalf de molts càrrecs electes i militants d’Esquerra d’arreu del territori, com el president dels republicans a les Terres de l’Ebre, Alfons Montserrat. També hi havia l’exdiputat Joan Tardà, així com l’exalcalde de Tortosa i diputat del PDeCAT, Ferran Bel.